સરદાર સરોવર થી ગરૂડેશ્વર વિયર સુધીના અસરગ્રસ્તો દ્વારા આજે આપવામાં આવેલા આવેદનપત્રમાં જણાવ્યુ હતુ કે, ગુજરાતના હરણફાળ વિકાસ માટે હંમેશા આદિવાસીઓનો જ હંમેશા ભોગ લેવામાં આવ્યો છે. આઝાદી ના ૭૧ વર્ષ બાદ પણ આદિવાસી ઓને બંધારણની અનુસૂચિ ૫ નો ચુસ્ત અમલીકરણ નહીં કરી કેન્દ્ર અને રાજ્ય સરકારો એ આદિવાસીઓ ને શિક્ષણ - આરોગ્ય - સિંચાઈ સેવાઓ થી વંચિત રાખી સામાજિક - શૈક્ષણિક અને આર્થિક વિકાસ થી દૂર રાખ્યા છે. અમારી અનુસૂચિત વિસ્તારની સંપત્તિ ઓ બિનઆદિવાસી, ઉધોગપતિઓ બિનકાયદેસર લુટી રહ્યા છે. સરદાર સરોવર ડેમ માટે, વિયર ડેમ માટે, સ્ટેચ્યુ ઓફ યુનિટી માટે અમારી જમીનો લઈ માતૃભૂમિ છોડાવી અમોને વિસ્થાપીત કર્યા છે.